《次韵竺梅潭》
宋代·陈著

浮生年复年，安处即神仙。子壮閒专日，家和笑答天。

软炊脂白米，甜酿雪清泉。蔗境有馀味，吟情真造玄。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。